РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  29

от заседание на Комисия ”Професионална квалификация, информационни технологии и статистика” на ВСС,
проведено на 07.08.2014 г.

Днес, 07.08.2014 г. /четвъртък/ от 13.30 часа се проведе заседание на комисия “Професионална квалификация, информационни технологии и статистика” на ВСС, в състав:

      ПРЕДСЕДАТЕЛ:  	Румен Георгиев
ЗА ПРЕДСЕДАТЕЛ:        Мария Кузманова 
	ЧЛЕНОВЕ:		Елка Атанасова 
		Юлия Ковачева - отсъства
		Галина Карагьозова - отсъства
		Даниела Костова - отсъства
		Михаил Кожарев

На заседанието присъства експертния сътрудник към комисията: Светослав Неделчев –  началник отдел ИОВСС, дирекция „Информационни технологии и съдебна статистика”.

	1. ОТНОСНО: Извлечение от протокол 33/29.07.2014 г. на КБФ относно проект на Инструкция за осъществяване на взаимодействие между НАП и ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

1. Приема за сведение извлечението от протокол 33/29.07.2014 г. на КБФ относно проект на Инструкция за осъществяване на взаимодействие между НАП и ВСС.
2. Приема за запознаване, бележки се приемат до 10 септември, за когато е насрочено следващото заседание на Висшия съдебен съвет.  

	2. ОТНОСНО: Писмо от Тодор Керанов - Главен секретар на МП относно проект „База данни на съдилищата в ЕС“.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

Упълномощава председателят на Комисия „Професионална квалификация, информационни технологии и статистика” да отговори писмено на Главния секретар на Министерство на правосъдието.  

	3.ОТНОСНО: Писмо от консорциум „Лирекс БГ“ ООД - „Индекс-България“ ООД относно възможността и начина за заличаване на Бюлетини за наложени административни наказания по чл.78а от НК в електронните регистри на съдилищата.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

3.1. Изпраща на Комисия по правни въпроси писмо вх.№ 11-07-1357/21.07.2014г. и писмо вх.№ 11-07-1357/04.08.2014г.
3.2. Комисията моли за Вашето становище, първо за единна позиция във връзка с административния акт, с който е бил наложен на РС Монтана глоба. Считаме, че комисията неправилно е приложила Закона за защита на личните данни, постановявайки тази глоба, защото при нейното тълкуване ще се получи колизия и ще има различно третиране на Български граждани в сходни случаи. Ако Комисията по правни въпроси и Висшия съдебен съвет приемат съответно решение бихме могли да използваме разработката на консорциум „Лирекс БГ“ ООД - „Индекс-България“ ООД за решаване на проблема. 

	4. ОТНОСНО: Искане от председателя на Районен съд гр. Нова Загора за осигуряване на средства за закупуване на 1 бр. компютърна конфигурация и 2 бр. лазерни принтера.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

4.1. Искането от административния ръководител на Районен съд гр. Нова Загора е целесъобразно.
4.2. Да се изискат поне три оферти от председателя на Районен съд гр. Нова Загора съгласно правилата приети от ВСС по протокол №23/05.06.2014г.
4.3. След предоставените от председателя на съда оферти, решението ведно с материалите да се изпратят на Комисия „Бюджет и финанси” на ВСС по компетентност. 

	5. ОТНОСНО: Извлечение от протокол 33/29.07.2014 г. на КБФ относно искане от председателя на Районен съд гр. Горна Оряховица за осигуряване на средства за закупуване и внедряване на модул „Съдебен призовкар“ към деловодна система САС „Съдебно деловодство.
	Със свое решение по протокол №18/29.04.2014г. т.6, комисията е изразила становище, че „Не възразява внедряване на модул „Съдебен призовкар” в Районен съд гр. Горна Оряховица , като разходите да са за сметка на съда по бюджетната сметка за 2014 г.“ и е изпратила това свое решение на комисия „Бюджет и финанси” на ВСС, по компетентност.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

5.1. Потвърждаваме това свое решение, въпреки наличието само на една оферта, защото такава би могла да бъде предоставена само от разработчика на използваната от РС Горна Оряховица деловодна система САС „Съдебно деловодство“, а именно –  Информационно обслужване АД клон Варна. 
5.2. Връща преписката на Комисия „Бюджет и финанси“, по компетентност.

	6. ОТНОСНО: Писмо от Георги Милков - председател на Център на НПО в Разград относно „Защо напускаме гражданския съвет към ВСС?“.
КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

6.1. Приема за сведение писмото от Георги Милков - председател на Център на НПО в Разград относно „Защо напускаме гражданския съвет към ВСС?“.

ПРЕДСЕДАТЕЛ
НА КОМИСИЯТА: /п/

РУМЕН ГЕОРГИЕВ